《归途次吕居二韵》
宋代·苏过

胜游喜今六人闲，说有谈空许肆言。欲学颦眉追世好，自知捩手触羹翻。

雄夸颇快平生愿，笑语欣陪十日温。却返邯郸寻故步，儿童童态觉卑喧。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。